CELEX: 32005R0115
Language: el
Date: 2005-01-26 00:00:00
Title: Κανονισμός (ΕΚ) αριθ. 115/2005 της Επιτροπής, της 26ης Ιανουαρίου 2005, για το άνοιγμα δημοπρασίας επιστροφής κατά την εξαγωγή μαλακού σίτου προς ορισμένες τρίτες χώρες

27.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 24/3
            
         
      ΚΑΝΟΝΙΣΜΌΣ (ΕΚ) αριθ. 115/2005 ΤΗΣ ΕΠΙΤΡΟΠΉΣ
   
   της 26ης Ιανουαρίου 2005
   για το άνοιγμα δημοπρασίας επιστροφής κατά την εξαγωγή μαλακού σίτου προς ορισμένες τρίτες χώρες
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς στον τομέα των σιτηρών (1), και ιδίως το άρθρο 13 παράγραφος 3 πρώτο εδάφιο,
   Εκτιμώντας τα ακόλουθα:
   
               (1)
            
            
               Λαμβάνοντας υπόψη την παρούσα κατάσταση στις αγορές των σιτηρών, είναι σκόπιμο να ανοίξει για το μαλακό σίτο δημοπρασία επιστροφής κατά την εξαγωγή σύμφωνα με το άρθρο 4 του κανονισμού (ΕΚ) αριθ. 1501/95 της Επιτροπής, της 29ης Ιουνίου 1995, για τη θέσπιση ορισμένων λεπτομερών κανόνων εφαρμογής του κανονισμού (ΕΟΚ) αριθ. 1766/92 του Συμβουλίου, όσον αφορά την χορήγηση επιστροφών κατά την εξαγωγή καθώς και μέτρα τα οποία πρέπει να λαμβάνονται σε περίπτωση διαταραχής της αγοράς στον τομέα των σιτηρών (2).
            
         
               (2)
            
            
               Οι λεπτομέρειες εφαρμογής της διαδικασίας δημοπρασίας έχουν θεσπιστεί για τον καθορισμό της επιστροφής κατά την εξαγωγή από τον κανονισμό (ΕΚ) αριθ. 1501/95. Μεταξύ των δεσμεύσεων που συνδέονται με τη δημοπρασία υπάρχει υποχρέωση καταθέσεως αιτήσεως πιστοποιητικού εξαγωγής και σύστασης εγγυήσεως. Πρέπει να καθοριστεί το ποσό της εγγυήσεως αυτής.
            
         
               (3)
            
            
               Πρέπει να προβλεφθεί η ειδική διάρκεια ισχύος για τα πιστοποιητικά που εκδίδονται στο πλαίσιο της δημοπρασίας αυτής. Η ισχύς αυτή πρέπει να αντιστοιχεί στις ανάγκες της διεθνούς αγοράς για την περίοδο 2004/2005.
            
         
               (4)
            
            
               Για να διασφαλιστεί η ίση μεταχείριση όλων των ενδιαφερομένων, πρέπει να προβλεφθεί ότι η διάρκεια ισχύος των εκδιδομένων πιστοποιητικών θα είναι η ίδια.
            
         
               (5)
            
            
               Προκειμένου να αποφευχθούν οι επανεισαγωγές, οι εξαγωγές στο πλαίσιο του παρόντος διαγωνισμού πρέπει να περιορισθούν στις ορισμένες τρίτες χώρες.
            
         
               (6)
            
            
               Η καλή διεξαγωγή της διαδικασίας δημοπρασίας για την εξαγωγή επιβάλει να προβλεφθεί μία ελάχιστη ποσότητα, καθώς και η προθεσμία και η μορφή της διαβιβάσεως των προσφορών που κατατίθενται στις αρμόδιες υπηρεσίες.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Διενεργείται δημοπρασία επιστροφής κατά την εξαγωγή σύμφωνα με το άρθρο 4 του κανονισμού (ΕΚ) αριθ. 1501/95.
   2.   Η δημοπρασία αφορά μαλακό σίτο που θα εξαχθεί προς όλους τους προορισμούς με εξαίρεση την Αλβανία, την Κροατία, την Βοσνία και Ερζεγοβίνη, τη Σερβία και το Μαυροβούνιο (3), τη Βουλγαρία, το Λιχτενστάϊν, τη Ρουμανία και την Ελβετία.
   3.   Η δημοπρασία παραμένει ανοικτή έως τις 23 Ιουνίου 2005. Κατά τη διάρκειά της, διενεργούνται εβδομαδιαίες δημοπρασίες για τις οποίες οι ποσότητες και οι ημερομηνίες καταθέσεως των προσφορών καθορίζονται στην προκήρυξη της δημοπρασίας.
   Κατά παρέκκλιση από το άρθρο 4 παράγραφος 4 δεύτερο εδάφιο του κανονισμού (ΕΚ) αριθ. 1501/95, η προθεσμία υποβολής των προσφορών για την πρώτη μερική δημοπρασία λήγει στις 3 Φεβρουαρίου 2005.
   Άρθρο 2
   Μια προσφορά ισχύει μόνο εάν αφορά ελάχιστη ποσότητα 1 000 τόνων.
   Άρθρο 3
   Η εγγύηση που αναφέρεται στο άρθρο 5 παράγραφος 3 στοιχείο α) του κανονισμού (ΕΚ) αριθ. 1501/95 ανέρχεται σε 12 ευρώ ανά τόνο.
   Άρθρο 4
   1.   Κατά παρέκκλιση από το άρθρο 23 παράγραφος 1 του κανονισμού (ΕΚ) αριθ. 1291/2000 της Επιτροπής (4), τα πιστοποιητικά εξαγωγής που εκδίδονται σύμφωνα με το άρθρο 8 παράγραφος 1, του κανονισμού (ΕΚ) αριθ. 1501/95, για τον καθορισμό της διάρκειας ισχύος τους, θεωρούνται ότι εκδίδονται την ημέρα καταθέσεως της προσφοράς.
   2.   Τα πιστοποιητικά εξαγωγής που εκδίδονται στα πλαίσια της δημοπρασίας που προβλέπεται από τον παρόντα κανονισμό ισχύουν από την ημερομηνία της εκδόσεώς τους κατά την έννοια της παραγράφου 1 έως το τέλος του επομένου τετάρτου μηνός.
   Άρθρο 5
   Τα κράτη μέλη διαβιβάζουν στην Επιτροπή τις κατατεθείσες προσφορές το αργότερο μιάμιση ώρα μετά τη λήξη της προθεσμίας για την εβδομαδιαία κατάθεση των προσφορών, όπως προβλέπεται στην προκήρυξη της δημοπρασίας, χρησιμοποιώντας το έγγραφο που εμφαίνεται στο παράρτημα.
   Σε περίπτωση απουσίας προσφορών, τα κράτη μέλη πληροφορούν σχετικά την Επιτροπή εντός της ίδιας προθεσμίας με εκείνη που προβλέπεται στο πρώτο εδάφιο.
   Οι ώρες που καθορίζονται για την κατάθεση των προσφορών είναι ώρες Βελγίου.
   Άρθρο 6
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  EE L 270 της 21.10.2003, σ. 78.
   
      (2)  ΕΕ L 147 της 30.6.1995, σ. 7· κανονισμός όπως τροποποιήθηκε τελευταία από τον κανονισμό (ΕΚ) αριθ. 777/2004 (EE L 123 της 27.4.2004, σ. 50).
   
      (3)  συμπεριλαμβάνεται το Κοσσυφοπέδιο όπως από το ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.
   
      (4)  ΕΕ L 152 της 24.6.2000, σ. 1.
   
      ΠΑΡΑΡΤΗΜΑ
      Έντυπο (1)
      
      ΔΗΜΟΠΡΑΣΙΑ ΕΠΙΣΤΡΟΦΗΣ ΚΑΤΑ ΤΗΝ ΕΞΑΓΩΓΗ ΜΑΛΑΚΟΥ ΣΙΤΟΥ ΠΡΟΣ ΟΡΙΣΜΕΝΕΣ ΤΡΙΤΕΣ ΧΩΡΕΣ
      [Κανονισμός (ΕΚ) αριθ. 115/2005]
      (Λήξη της προθεσμίας για την υποβολή των προσφορών)
      
                  1
               
               
                  2
               
               
                  3
               
            
                  Αρίθμηση των προσφερόντων
               
               
                  Ποσότητα σε τόνους
               
               
                  Ποσό της επιστροφής κατά την εξαγωγή σε ευρώ/τόνο
               
            
                  1
               
               
                   
               
               
                   
               
            
                  2
               
               
                   
               
               
                   
               
            
                  3
               
               
                   
               
               
                   
               
            
                  κ.λπ.
               
               
                   
               
               
                   
               
            
                  Ηλεκτρονική διεύθυνση για την αποστολή πληροφοριών: agri-c1-revente-marche-eu@cec.eu.int
               
            
         (1)  Να διαβιβαστεί στην ΓΔ AGRI (C/1).